rejauldu/bengali-wikipedia huggingface dataset:
সংবাদ শৈলী বা সংবাদ লিখন শৈলী হলো এক ধরনের গদ্য লিখন রীতি যা গণমাধ্যম অর্থাৎ সংবাদপত্র, রেডিও ও টেলিভিশনের জন্য সংবাদ প্রতিবেদন লেখার ক্ষেত্রে অনুসৃত হয়। গণমাধ্যমের সংবাদ শৈলী শুধুমাত্র শব্দার্থ ও বাক্যের গঠনগত দিক নয়, বরং সংবাদের মাধ্যমে উপস্থাপিত গল্পের তথ্য এবং উদ্দীষ্ট শ্রোতার কথাও নির্দেশ করে থাকে।  সংবাদ লিখন শৈলীতে পাঁচটি মৌলিক প্রশ্ন, অর্থাৎ— কে, কি, কখন, কোথায়, কেন (যা ষড়-ক নামে অভিহিত) এর উত্তর থাকতে হয়। আর এভাবে সংবাদ লেখাকে উল্টো পিরামিড কাঠামো বা পদ্ধতি বলা হয়।  ঘটনা মাত্রই সংবাদ নয়, কোন ঘটনাকে সংবাদ হয়ে উঠতে হলে কিছু অত্যাবশ্যকীয় বৈশিষ্ট্য ( যেমনঃ নৈকট্য, সময়, পাঠকের আগ্রহ, ফলাফল ও অস্বাভাবিকতা বা যা সচারাচর ঘটে না ) ধারণ করতে হয়।  বিবরণ সাংবাদিকতা সাধারণত বর্ণনামুলক লিখন শৈলী মেনে চলে।  সাংবাদিকতার মূল ভিত্তি হলো লিখন শৈলী   নিবন্ধ (প্রকাশন)  তথ্যসূত্র টীকা  গ্রন্থতালিকা   বহিঃসংযোগ   মৌলিক সংবাদ লিখন  বিষয়শ্রেণী:সাংবাদিকতা বিষয়শ্রেণী:সংবাদলিখন বিষয়শ্রেণী:সাংবাদিকতার মান
বিশ্ব প্রদাহজনক আন্ত্রিক রোগ দিবস, ওয়ার্ল্ড আইবিডি ডে নামেও পরিচিত। এটি ক্রোনের রোগ এবং আলসারজনিত কোলাইটিস যা সম্মিলিতভাবে প্রদাহজনক অন্ত্রের রোগ হিসাবে পরিচিত। এ সম্পর্কে সচেতনতা বাড়াতে একটি বার্ষিক অনুষ্ঠান।  দিনটি ইউরোপীয় ফেডারেশন অফ ক্রোনস অ্যান্ড আলসারেটিভ কোলাইটিস অ্যাসোসিয়েশন (ইএফসিসিএ) দ্বারা সমন্বিত হয়। এটি ২০১০ সালে মার্কিন যুক্তরাষ্ট্রে পাচক রোগ সপ্তাহের সময় চালু করা হয়েছিল  এবং ১৯ মে অনুষ্ঠিত হয়।      তথ্যসূত্র    বহিঃসংযোগ     বিষয়শ্রেণী:মে উদ্‌যাপন বিষয়শ্রেণী:স্বাস্থ্য সচেতনতা দিবস
দ্যুলোক () হল "স্বর্গীয় বিশ্ব" এর জন্য একটি সংস্কৃত শব্দ। এটি বৈদিক পাঠ শতপথ ব্রাহ্মণে, শ্লোক ১৬.৬.১.৮-৯ এবং পরবর্তী পাঠ্যগুলিতে উপস্থিত হয়।Dyuloka, Monier Monier-Williams, English Sanskrit Dictionary with Etymology, Oxford University Press, page 500 শব্দটির মূল হল দ্যু, যার ঋগ্বেদে অর্থ "স্বর্গ, উজ্জ্বল, আকাশ"।Dyu, Monier Monier-Williams, English Sanskrit Dictionary with Etymology, Oxford University Press, page 4996.51.5, Rigveda, Wikisource  শব্দটি উপনিষদে উপস্থিত হয়, যেখানে এটি "আকাশ বা স্বর্গ" বোঝায়, যেমন সূর্য এটিকে আলোকিত করে। উদাহরণ স্বরূপ, বৃহদারণ্যক উপনিষদের অধ্যায় ৬.২-এর যাজ্ঞবল্ক্য-গার্গী সংলাপের ভাষ্যে, রাধাকৃষ্ণন দ্যুলোককে স্বর্গ হিসেবে অনুবাদ করেছেন।Brihadaranyaka Upanishad, S. Radhakrishnan, George Allen & Unwin, verse VI.2.9, page 312  অপরদিকে, দ্যুলোক হল অস্তিত্বের রাজ্য (সংসার) যেখানে আত্মারা দেব ও দেবী হিসাবে পুনর্জন্ম লাভ করে, দেবীভাগবত পুরাণ অনুসারে, তাদের কর্মের উপর ভিত্তি করে পুনরায় জীবন যাপন করার জন্য।  তথ্যসূত্র  বিষয়শ্রেণী:হিন্দু দার্শনিক ধারণা
২০১৭ সালের জানুয়ারি মাসে ইউরোপের বিভিন্ন স্থানজুড়ে শৈত্যপ্রবাহ ঘটে। এর ফলে পূর্ব এবং মধ্য ইউরোপের ৬০ জনের অধিক মানুষের প্রাণহানি ঘটে। কোন কোন স্থানে বিমান ও জাহাজ চলাচল স্থগিত হয়। শৈত্যপ্রবাহের দরুন বিদ্যুৎ সরবরাহ এবং অবকাঠামোর ক্ষয়খতিও ঘটে। পশ্চিম ইউরোপে মাত্রাধিক্য বায়ুচাপের কারণে স্ক্যান্ডিনেভিয়া এবং রাশিয়া থেকে শীতল বায়ুপ্রবাহ শুরু হয়ে পূর্ব ইউরোপের দিকে অগ্রসর হয়। ৯ জানুয়ারিতে উত্তর মেরু হতে উৎপন্ন বায়ুপুঞ্জ ইউরোপে জার্মানি, বলকান অঞ্চল দিয়ে প্রবাহিত হয়। ফলে গ্রিস, ক্রোয়েশিয়াসহ বিভিন্ন স্থানে প্রবল তুষারপাত ঘটে। অ্যাড্রিয়াটিক সাগরের দিকে প্রবহমান বায়ুর কারণে মধ্য ইতালিতেও তুষারপাত হয়।  ক্ষতিগ্রস্ত স্থান ২০১৭ সালের প্রথম সপ্তাহে পোল্যান্ডে অধিক ঠান্ডার কারণে ৪৬ জন আশ্রয়হীন মানুষ মারা যায়। এসময় পোল্যান্ডে তাপমাত্রা -২০ ডিগ্রী সেলসিয়াসের নিচে নেমে যায়। কুয়াশা এবং শীতের কারণে ওয়ারশ এবং ক্রাকোভে বিনামূল্যের পরিবহন সেবা দেয়া হয়। ভ্রোসোয়াভেও তাপমাত্রা অনেক হ্রাস পায়। ইতালি শৈত্যপ্রবাহের কারণে সাতজন মানুষের প্রাণহানি ঘটে, যাদের অধিকাংশই আশ্রয়হীন। ইতালির বেশ কিছু স্থানে অস্বাভাবিক বেশি তুষারপাত ও শৈত্যপ্রবাহ ঘটে। সিসিলি, বারি ও ব্রিন্দিসি বিমানবন্দর শৈত্যপ্রবাহের কারণে সাময়িক বন্ধ করা হয়। অ্যাড্রিয়াটিক সাগরের বিস্তৃত স্থান ঠান্ডায় বরফে পরিণত হয়। ইতালির দক্ষিণাঞ্চলের অনেক বিদ্যালয় বন্ধ করা হয়। thumb|right|240px|৯ জানুয়ারিতে বুদাপেস্টে হিমায়িত দানিয়ুব নদী  চেক প্রজাতন্ত্রে আটজন মানুষ শীতে মারা যায়। তাদের সবাই বসতিহীন। তিনজন অভিবাসীর মৃতদেহ বুলগেরিয়া-তুরস্ক সীমান্তে পাওয়া যায়। ইস্তানবুলে তুষারঝড়ের কারণে বসফরাসে নৌ ও জাহাজ চলাচল স্থগিত হয়। তুরস্কে ৬৫০-এর অধিক ফ্লাইট বাতিল করা হয়। এছাড়া বুলগেরিয়া, রোমানিয়া ও ইউক্রেনেও তুষারঝড় ঘটে। দানিউব নদীতে নৌ চলাচলও সাময়িক স্থগিত হয়।  গ্রীসে তাপমাত্রা -১৫ এর নিচে নেমে যায়। অ্যাথেন্স-এর আবহাওয়া দপ্তর এই প্রচন্ড শৈত্যপ্রবাহকে আরিয়াদেন নামকরণ করে। অস্বাভাবিক আবহাওয়াজনিত ঘটনাকে নামকরণ করার রীতি ২০১৬ থেকেই গ্রীসে আরম্ভ করা হয়। এজিয়ান সাগরের দ্বীপে এক অভিবাসী শীতে মারা যায়, দ্বীপের অন্যান্য অভিবাসীদেরকে নিরাপদ স্থানে সরিয়ে নেয়া হয়। অ্যাথেন্স মেট্রো স্টেশনে আশ্রয়-বসতিহীন মানুষের থাকার ব্যবস্থা করা হয়। গ্রীশের সড়ক পরিবহনেও শীতে বিঘ্ন ঘটে।  রাশিয়া ও ইউক্রেনেও শৈত্যপ্রবাহের কারণে মানুষের প্রাণহানি ঘটে। ইউরোপীয় রাশিয়ার কিছু অঞ্চলে তাপমাত্রা -৪০ ডিগ্রীর নিচেও নেমে যায়। এই সর্বনিম্ন তাপমাত্রা উক্ত অঞ্চলে রেকর্ড স্থাপন করে। মস্কোর প্রায় ১০০,০০০ মানুষ বিদ্যুৎ বিভ্রাটের শিকার হয়। ১১ জানুয়ারিতে আলবেনিয়াতে শৈত্যপ্রবাহ শুরু হয়। এসময় তাপমাত্রা -২২ ডিগ্রী সেলসিয়াস ছিল।  তথ্যসূত্র  বিষয়শ্রেণী:ইউরোপের শৈত্যপ্রবাহ বিষয়শ্রেণী:পূর্ব ইউরোপ বিষয়শ্রেণী:মধ্য ইউরোপ
পুলিশ ফাইলস সত্য ঘটনা অবলম্বনে নির্মিত বাংলা ভাষার একটি অপরাধ ধর্মী টেলিভিশন ধারাবাহিক। সোম থেকে শনি রাত ৮: ৩০টে আকাশ আট চ্যানেলে এটি প্রচারিত হয়। পশ্চিমবঙ্গের বিভিন্ন স্থানে বাস্তবে ঘটে যাওয়া ঘটনা থেকে, ধারাবাহিকটির ক্রমেম্বাররা, পশ্চিমবঙ্গের বিভিন্ন পুলিশ স্টেশনের ক্যাস ফাইল স্টাডি করে পর্বের গল্পগুলি সংগ্রহ করেছেন। ধারাবাহিকটির প্রতিটি পর্ব  ভিন্ন ভিন্ন পরিচালক পরিচালনা করেছেন এবং প্রতিটি পর্বে ভিন্ন ভিন্ন অভিনেতা ও অভিনেত্রীরা অভিনয় করেছেন।   পরিচালক ও পর্বের তালিকা    পর্বের নাম  পরিচালক যে থানা থেকে গল্পটি নেওয়া হয়েছে  পাগল প্রেমিক দেবাশীষ দীঘল  গোপালনগর থানা  সম্পর্কের ফাটল দেবাশীষ দীঘল  অশোকনগর থানা এন্টালির গডমাদার সুদীপ্তা ঘটক এন্টালি থানা মাস্টার মাইন্ড রানা মিত্র যাদবপুর থানা রুপোলি জগতের অন্ধকারে রানা মিত্র কাঁথি থানা কেস নং ৪১ নাদিয়াল থানা  প্রতীক গাইন নাদিয়াল থানা  কেস নং ২০২/১২ অ্যাসিডে পোড়া দেহ  বিজয় জন  পান্ডুয়া থানা ভুলের মাশুল  সুদীপ্তা ঘটক  তমলুক থানা বাঁশবাগানে ঝুলন্ত গৃহবধূ  প্রতীক গাইন দেগঙ্গা থানা কেস নং ৯৬/১১ ছেলের কোপে বাবা প্রতীক গাইন দমদম থানা শিশু পাচার কাহিনী রূপম বাগ  বাদুরিয়া থানা বিষকন্যা অজয় সরকার পেট্রাপোল থানা অবৈধ প্রেম সুশোভন ভান্ডারি আমডাঙা থানা স্বামীর খুনী কে সুশোভন ভান্ডারি ইংলিশ বাজার থানা ভয়ঙ্কর ২৮ দিন সাজাপ্রাপ্ত স্বামী সৎ মা ছদ্মবেশী বন্ধু স্পর্শ পিতৃ পরিচয়হীন প্রতিহিংসা   শিশু পাচার কাহিনী   দেনার বলি   সন্দেহের জাল   অসৎ   ডিভোর্স   অসহায় দম্পতি   মুখ ও মুখোশ   ত্রিকোণ প্রেম   বিয়ের ফাঁদ   বেনামী সম্পর্ক   করেয়া থানা   আত্মঘাতী জামাই   গুণধর সন্তান   প্রতিদান   রং   শাস্তি   পায়েল পাল মৃত্যু রহস্য   গোলকধাঁধাঁ   আত্মহত্যা নাকি খুন   নিরাপত্তা   বদলা   নববধূ খুন   বিজয় দশমী   ঈর্ষার আগুন   দ্বৈত চরিত্র   বিষবৃক্ষ   ভাইয়ের কীর্তি   জামাইবাবুর কীর্তি   অতীতের ছায়া   বর্ষবরণের রাত   লোভ   বিয়ের নাটক   ভুল সিদ্ধান্ত   ক্যামেরাম্যান হত্যারহস্য    মা   অপমান   প্রতারকের কীর্তি   হানিমুন   মিতার রহস্য মৃত্যু   আক্রোশ   অসহায়তার সুযোগ   নেকলেস   আত্মার টান   কিশোরের মৃত্যুরহস্য   আত্মঘাতী প্রেম   রক্তাক্ত বিয়ে সাধুবাবার জাদু জ্বলন্ত লাশ   ফাঁদ   অতীতের প্রেম   রক্ত দিয়ে হোলি   কিলার   আকাঙ্খা মৃত্যু রহস্য   চার মৃত্যুরহস্য   মনুয়ার প্রেম মায়ের বলি ধন্যি স্ত্রী পিশাচ সম্পর্কের আড়ালে কলহ মায়ের খুনে মেয়ের লড়াই প্রেম প্রতারণা প্রেমের গল্প কুমারী মা দুঃসহ যন্ত্রনা হিংস্র দুই নাবালিকা   তথ্যসূত্র   বিষয়শ্রেণী:সত্য ঘটনা অবলম্বনে ভারতীয় টেলিভিশন ধারাবাহিক বিষয়শ্রেণী:বাংলা ভাষার টেলিভিশন ধারাবাহিক বিষয়শ্রেণী:ভারতীয় আপাতবাস্তব টেলিভিশন অনুষ্ঠান বিষয়শ্রেণী:ভারতীয় অপরাধমূলক ধারাবাহিক
মনের ভেতর ২০০৯ সালে প্রকাশিত বাংলা ভাষায় রচিত চলচ্চিত্র সংগীত। এই সংগীত বা গানটি আমি তোমার মনের ভেতর একবার ঘুরে আসতে চাই শিরোনামে সর্বাধিক প্রচারিত এবং জনপ্রিয়। গানটি ২০১৫ সালে মুক্তি প্রাপ্ত এইতো প্রেম চলচ্চিত্রে ব্যবহার করা হয়। প্রণয়ধর্মী এই গানের গীতিকার সোহেল আরমান। তিনি একই সাথে ঐ চলচ্চিত্রের পরিচালক, চিত্রনাট্যকার ও নৃত্য নির্দেশক ছিলেন। হাবিব ওয়াহিদের সংগীত পরিচালনায় এই গানে কণ্ঠ দেন হাবিব ওয়াহিদ ও নাজমুন মুনিরা ন্যান্সি।   গীতি ও সুরারোপ  সোহেল আরমান এই গানের সংগীত আয়োজনের জন্য হাবিব ওয়াহিদের সাথে চুক্তিবদ্ধ  হওয়ার পর চিত্রনাট্য অনুযায়ী গীতি লিখেছিলেন। তিনি সাধারণত রাত জেগে গান লিখতেন। এই গানের খসড়া গীতি চলচ্চিত্রের উপযুক্ত নয় ভেবে সোহেল আরমান ফেলে দিয়েছিলেন। পরবর্তীতে তার মা সুরাইয়া আক্তার চৌধুরী এই গানের খসড়াতে লেখা প্রথম দুই লাইন ‘আমি তোমার মনের ভেতর একবার ঘুরে আসতে চাই/ আমায় কতোটা ভালোবাসো সেকথা জানতে চাই।’ পড়ে পছন্দ করেন এবং সোহেল আরমানকে এই গানের পূর্ণাঙ্গ  গীতি লিখতে উৎসাহ দেন। এইতো প্রেম চলচ্চিত্রের জন্য সোহেল আরমানের সাতটি গান লিখেছিলেন তবে এই গানটি লিখতে চার মাস সময় লেগে যায়।  সুরকার হাবীব এই গীতির উপর দুই সংস্করণে সুর আরোপ করেছিলেন। অপর সুরটি ছিল মন্থর গতির। সোহেল আরমান দুইটি সংস্করণ তার চলচ্চিত্রে রেখেছিলেন।   গানের দৃশ্যায়ন  গানের চিত্রগ্রহণ করা হয় মানিকগঞ্জের বালিয়াটি প্রাসাদ ও কৈরী গ্রামের সর্ষেক্ষেতে। শাকিব খান ও আফসানা আরা বিন্দু গানের দৃশ্যায়নে অভিনয় করেন। সর্ষে ক্ষেতে চিত্র ধারণ করতে গিয়ে অতিরিক্ত দর্শনার্থীর কারণে সর্ষে নষ্ট হওয়ায় পরিচালক সোহেল আরমানকে জরিমানা দিতে হয়েছিল।   মুক্তিলাভ ও প্রতিক্রিয়া  সেপ্টেম্বর, ২০০৯-এ এই গানটি এইতো প্রেম চলচ্চিত্রের অডিও এ্যালবামে সঙ্গীতা মিউজিক-এর ব্যানারে মুক্তি পায়। মুক্তি পাওয়ার পর এই অভাবনীয় জনপ্রিয়তা অর্জন করে। চলচ্চিত্রটি ২০১৫ সালে মুক্তি পায়। এই গানটি চলচ্চিত্রের প্রতি দর্শকদের আগ্রহ তৈরী করতে প্রভাবকের ভূমিকা রাখে। ন্যান্সি ও হাবীব তাদের কনসার্টে এই গান বহুবার পরিবেশন করেছেন। সংগীত বিষয়ক আপাতবাস্তব টেলিভিশন অনুষ্ঠানে এই গান পরিবেশন করার উদাহরণ রয়েছে। ১৪ নভেম্বর, ২০১৭ তে জি-সিরিজ তাদের ইউটিউব চ্যানেলে গানটির ভিডিও প্রকাশ করে।   আরও দেখুন  হায়রে মানুষ রঙ্গীন ফানুস অনন্ত প্রেম তুমি দাও আমাকে হায়রে কপাল মন্দ চোখ থাকিতে অন্ধ ওরে নীল দরিয়া আমায় দে রে দে ছাড়িয়া ডাকে পাখি খোল আঁখি দেখ সোনালি আকাশ আছেন আমার মোক্তার আছেন আমার ব্যারিস্টার   তথ্যসূত্র   বিষয়শ্রেণী:বাংলা ভাষার গান বিষয়শ্রেণী:বাংলা চলচ্চিত্রের গান বিষয়শ্রেণী:বাংলাদেশী সঙ্গীত
কুমার কার্তিকেয়া (জন্ম ২৬ ডিসেম্বর ১৯৯৭) একজন ভারতীয় ক্রিকেটার যিনি ঘরোয়া ক্রিকেটে মধ্যপ্রদেশ এবং ইন্ডিয়ান প্রিমিয়ার লিগে (আইপিএল) মুম্বাই ইন্ডিয়ান্সের প্রতিনিধিত্ব করেন।  তিনি সেপ্টেম্বর ২০১৮-এ ২০১৮-১৯ বিজয় হাজারে ট্রফিতে মধ্যপ্রদেশের হয়ে তার লিস্ট এ অভিষেক করেছিলেন। তিনি ২৮ নভেম্বর ২০১৮-এ ২০১৮-১৯ রঞ্জি ট্রফিতে মধ্যপ্রদেশের হয়ে প্রথম-শ্রেণীর ক্রিকেটে অভিষেক করেন  ২০১৯ সালের ২ মার্চ ২০১৮-১৯ সৈয়দ মুশতাক আলী ট্রফিতে মধ্যপ্রদেশের হয়ে তার টি-টোয়েন্টিতে অভিষেক হয়।  ২০২২ সালের এপ্রিলে, মুম্বাই ইন্ডিয়ান্স তাকে ২০২২ ইন্ডিয়ান প্রিমিয়ার লিগের (আইপিএল) জন্য আরশাদ খানের স্থলাভিষিক্ত হিসাবে দলে নেয়, যখন খান ইনজুরির কারণে বাদ পড়েছিলেন।    তথ্যসূত্র    বহিঃসংযোগ      বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
ফিজি ফুটবল অ্যাসোসিয়েশন (; এছাড়াও সংক্ষেপে এফএফএ নামে পরিচিত) হচ্ছে ফিজির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালে ফিজি ভারতীয় ফুটবল অ্যাসোসিয়েশন নামে প্রতিষ্ঠিত হয়েছে, যা ১৯৬১ সালে বর্তমান নামে নামকরণ করার পূর্ব পর্যন্ত বিদ্যমান ছিল। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৮ বছর পর ১৯৬৬ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফিজির রাজধানী সুভায় অবস্থিত।  এই সংস্থাটি ফিজির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফিজি প্রিমিয়ার লীগ এবং ফিজি জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে ফিজি ফুটবল অ্যাসোসিয়েশনের সভাপতির দায়িত্ব পালন করছেন রাজেশ প্যাটেল এবং সাধারণ সম্পাদকের দায়িত্ব পালন করছেন মুহাম্মদ ইউসুফ।  কর্মকর্তা   অবস্থান  নাম সভাপতি  রাজেশ প্যাটেল সহ-সভাপতি  আব্দুল কাদার জিতেন্দ্র কুমার এডউইন চাঁদ গির্জা প্রসাদ জিতেন্দ্র রেড্ডি যগেশ্বর সিং আয়াজ উমরজি সুসান ওয়াইজ সাধারণ সম্পাদক  মুহাম্মদ ইউসুফ কোষাধ্যক্ষ  রবীন্দ্র স্বামী গণমাধ্যম এবং যোগাযোগ পরিচালক  মোইজ মুনিফ প্রযুক্তিগত পরিচালক  যগেন দত্ত ফুটসাল সমন্বয়কারী  ম্রা সাহিব জাতীয় দলের কোচ (পুরুষ)  ফ্লেমিং সেরিতস্লেভ জাতীয় দলের কোচ (নারী)  রায়ু রোডু রেফারি সমন্বয়কারী  রাকেশ বর্মন  তথ্যসূত্র  বহিঃসংযোগ     ফিফা-এ ফিজি ফুটবল অ্যাসোসিয়েশন    ওএফসি-এ ফিজি ফুটবল অ্যাসোসিয়েশন   বিষয়শ্রেণী:ফিজি ফুটবল অ্যাসোসিয়েশন বিষয়শ্রেণী:১৯৩৮-এ ফিজিতে প্রতিষ্ঠিত বিষয়শ্রেণী:১৯৩৮-এ প্রতিষ্ঠিত ক্রীড়া সংস্থা বিষয়শ্রেণী:ফিজির ক্রীড়া নিয়ন্ত্রণ সংস্থা বিষয়শ্রেণী:ফিজির ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:ফিজিতে ফুটবল
thumb|right|দেবদারু গাছের বীজ right|thumb|দেবদারু গাছের পাতা দেবদারু (দ্বিপদ নাম: Polyalthia longifolia) একপ্রকার চিরহরিৎ বৃক্ষ যা দীর্ঘকায় এবং শোভন পত্র-পল্লবের জন্য জনপ্রিয়। হিমালয় পর্বতমালার উপত্যকায় এটি বিপুল পরিমাণে জন্মে বলে একে "হিমালয়ের সিডার" বলেও অভিহিত করা হয়। হিন্দী ভাষায় একে ডাকা হয় দেওদার। সবুজ পাতায় একেবারে চূঁড়া পর্যন্ত আচ্ছাদিত এগাছের মহিমা প্রসঙ্গে রবীন্দ্রনাথ ঠাকুর একটি চিঠিতে লিখেছিলেন:   বর্ণনা  সরল, লম্বা, পত্রমোচী গাছ। পাতা ভল্লাকার, উজ্জ্বল সবুজ, ১৫-২৫*৩-৪সেমি। ফুল দেখতে ছোট এবং সবুজ-সাদা। ফল পাকে জুলাই-আগস্টে মাসে। প্রত্যেকটি ফল ১ সেমি লম্বা, ডিম্বাকার হয়। বীজে চাষ।দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-২৬,    ভেষজ গুণাবলী   কাশি সারাতে এ গাছের ছাল উপকারী।  চুলকানি সারাতে এর ছাল ভাল মালিশ হিসাবে কাজ করে।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; অক্টোবর ২০০৯; পৃষ্ঠা- ২২৯  চিত্রশালা   তথ্যসূত্র    বহি:সংযোগ   বিষয়শ্রেণী:চিরহরিৎ উদ্ভিদ বিষয়শ্রেণী:উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:ভারতের উদ্ভিদ
থাম্ব|আটারিয়ার মন্দির  উধম সিং নগর জেলা উত্তর ভারতের উত্তরাখণ্ড রাজ্যের অন্যতম একটি জেলা। রুদ্রপুর শহরে জেলা সদর দপ্তর অবস্থিত। এ জেলা সাতটি তহশিল নিয়ে গঠিত, যথা বাজপুর, গদরপুর, জসপুর, কাশীপুরে, কিচ্ছা, খতিমা, সিতারগঞ্জ । উধম সিং নগর জেলা তারাই অঞ্চলে অবস্থিত এবং উত্তরাখণ্ডের কুমাওন বিভাগের অন্তর্ভুক্ত। এধম সিং নগর জেলার উত্তরে নৈনিতাল জেলা, উত্তর-পূর্বে চম্পাবত জেলা, পূর্বে নেপাল, দক্ষিণে ও পশ্চিমে উত্তরপ্রদেশ রাজ্যের বেরেলী, রামপুর, মোরাদাবাদ, পিলিভিট এবং বিজনোর জেলা অবস্থিত। অক্টোবর ১৯৯৫ সালেমায়াবতী সরকার কর্তৃক নৈনিতাল জেলার বাইরে উধম সিং নগর জেলা প্রতিষ্ঠিত হয়। মুক্তিযোদ্ধা এবং ভারতীয় বিপ্লবী উধাম সিংয়ের নামে জেলাটির নামকরণ করা হয়।  ভারতের ২০১১ সালের জনগণনা হিসাবে উধম সিং নগর জেলা হরিদ্বার এবং দেরাদুনের পরে, উত্তরাখণ্ডের ১৩টি জেলার মধ্যে তৃতীয় সর্বাধিক জনবহুল জেলা।  ইঞ্জিনিয়ার এবং কৃষি বিজ্ঞানীদের জন্য খ্যাত গোবিন্দ বল্লভ পান্ত কৃষি ও প্রযুক্তি বিশ্ববিদ্যালয়টি রুদ্রপুর থেকে ০৫ কিলোমিটার দুরত্বে অবস্থিত।   উধম সিং নগর জেলার তহশিল    কাশীপুর  জসপুর  বাজপুর  গদরপুর  রুদ্রপুর  কিচ্ছা  সিতারগঞ্জ  নানকমত্ত  খতিমা   উধম সিং নগর জেলার শহর    কাশীপুরে  জসমুর  বাজপুর  গুলারভোজ  বড়খেরা  গদরপুর  দিনেশপুর  রুদ্রপুর  পন্তনগর  কিচ্ছা  সিতারগঞ্জ  নানকমত্ত  খতিমা  মহুয়া ডাবরা  মহুয়া খেদা গঞ্জ  সুলতানপুর  কিলা খেদা   জনসংখ্যার উপাত্ত   ভারতের জনগণনা ২০১১ অনুসারে উধম সিং নগর জেলার মোট জনসংখ্যা ১,৬৪৮,৩৬৭ জন, যা গিনি-বিসাউ এর মোট জনসংখ্যার সমান বা মার্কিন যুক্তরাষ্ট্রের আইডাহোর রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ৩০৩ তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৪৮ জন বা প্রতি বর্গ মাইলে ১,৬৮০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ৩৩.৪%। উধম সিং নগর জেলার লিঙ্গ অনুপাত প্রতি ১০০০ পুরুষের বিপরীতে ৯১৯ জন মহিলা রয়েছে এবং সাক্ষরতার হার ৭৪.৪৪%।    ভাষাসমূহ  উধম সিং নগরে কথিত প্রধান ভাষা হ'ল: হিন্দি ভাষা ৭২.১৮% (কুমাওনি ৫.২২%, ভোজপুরি ৩.৬৫%, গড়ওয়ালী ০.৩৫% সহ), উর্দু ভাষা ৬.৩৮%, পাঞ্জাবী ভাষা ১০.০৯%, বাংলা ভাষা ৭.৮৬%, থারু (মৈথিলী ভাষার অধীনে) ২.৮৮%।   তথ্যসূত্র    বহি‌ঃসংযোগ        বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:উত্তরাখণ্ডের জেলা বিষয়শ্রেণী:উইকিউপাত্তে স্থানাঙ্ক আছে
র‌্যাম্বো দ্বারা বুঝায়:   গণ-মাধ্যমে   র‍্যাম্বো (চলচ্চিত্র ধারাবাহিক), সিলভেস্টার স্ট্যালোন অভিনীত চলচ্চিত্র, সাধারণত: মূল চরিত্রের নামানুসারে পরিচিত।  জন র‍্যাম্বো, র‍্যাম্বো চলচ্চিত্র ধারাবাহিকের মূল চরিত্রের নাম, যা ডেভিড মোরেল রচিত ফার্স্ট ব্লাড উপন্যাস অনুসারে নির্মিত।  ফার্স্ট ব্লাড (১৯৮২), ধারাবাহিকের প্রথম চলচ্চিত্র, র‍্যাম্বো নামেও পরিচিত।  র‍্যাম্বো ৩ (১৯৮৮), ধারাবাহিকের তৃতীয় চলচ্চিত্র।   র‍্যাম্বো (২০০৮-এর চলচ্চিত্র), ধারাবাহিকের চতুর্থ চলচ্চিত্র।  র‌্যাম্বো (১৯৮৫-এর ভিডিও গেম), চলচ্চিত্র ধারাবাহিকের উপর ভিত্তি করে নির্মিত।  র‌্যাম্বো (নাইনটেন্ডো এন্টারটেইনমেন্ট সিস্টেম গেম) চলচ্চিত্র ধারাবাহিকের উপর ভিত্তি করে নির্মিত।  র‌্যাম্বো: ভিডিও গেম, ২০১৪ সালে নির্মিত একটি ভিডিও গেম।  র‍্যাম্বো, সিন্ডিকেট সেডিস্টস (১৯৭৫) চলচ্চিত্রের মূল চরিত্রের নাম, যা র‍্যাম্বো'স রিভেঞ্জ নামেও পরিচিত।  র‍্যাম্বো (২০১২-এর চলচ্চিত্র)।  জন র‍্যাম্বো, টিভি ধরারবাহিক গেষ্ট হাউজ''-এর একটি চরিত্র।   বাস্তব ব্যক্তিত্ত্ব  'র‍্যাম্বো' নাম যুক্ত ব্যক্তি  পিটার গানার্সসন র‍্যাম্বো, যুক্তরাষ্ট্রে ১৭শ-শতকের সুইডিশ ইমিগ্রান্ট, 'র‍্যাম্বো' প্রজাতির আপেল পরিচিতকারী।
thumb|বাউন্টি (১৯৭৮ সালের জাহাজটি) ১৯শ শতাব্দীর একটি সাধারণ জাহাজের পশ্চাদ্ভাগ এবং সরঞ্জাম দেখাচ্ছে  thumb| বাউন্টি (১৯৬০ সালের জাহাজটি) ১৯শ শতাব্দীর জাহাজে স্টিয়ারিং হুইলের অবস্থান এবং পশ্চাদ্ভাগের সাথে তার সম্পর্ক দেখাচ্ছে বাম স্টিয়ার, যা ভুল দিকনির্দেশনা বোঝায়, এটি প্রধানত অস্ট্রেলিয়া, নিউজিল্যান্ড এবং উত্তর আমেরিকার প্রচলিত একটি শব্দ। এই বাগধারার অর্থ হলো এমন তথ্য প্রদান করা, যা ইচ্ছাকৃত বা অনিচ্ছাকৃতভাবে ভুল,p.468, Urdang সহায়ক নয়,for example, p.137, Kitching অথবা কাউকে বিভ্রান্ত করা। অস্ট্রেলিয়া ও নিউজিল্যান্ডে ব্যবহৃত উক্ত বাগধারা সম্ভবত, ১৯২০-এর দশকে প্রথম বিশ্বযুদ্ধের সময়  পশ্চিম রণাঙ্গনে অস্ট্রেলিয়ান সৈন্যদের সংস্পর্শে এসে যুক্তরাষ্ট্রে প্রবেশ করে,p.125, Barnhart, Steinmetz এবং এটি ১৯৪৪ সাল থেকে যুক্তরাজ্যে নথিভুক্ত রয়েছে।p.32, Fergusson, Partridge, Beale thumb|বিভিন্ন জাতির নাবিকদের একই জাহাজে কাজ করার কারণে, জাহাজকে পেছনের দিকে চালানোর সময় নির্দেশাবলী ভুল বোঝার ঘটনা প্রায়ই ঘটত। এর উদ্ভব সম্ভবত, উনিশ শতকের আমেরিকান সামুদ্রিক রম্যরস এবং বিপরীতে একটি জাহাজ চালানোর চেষ্টা করার অসুবিধা থেকে।p.1619, The Chambers Dictionary জাহাজের পশ্চাদভাগ সমতল হওয়ায় এবং সামনের নোঙরের মতো সুচালো গঠন না থাকায়, পশ্চাদভাগে অবস্থিত স্টিয়ারিং চাকা ব্যবহার করে জাহাজকে পশ্চাদমুখী চালনা করা কঠিন।p.73, Dayপশ্চাদমুখী চলাচল করার জন্য, ঘাট থেকে চাকাঘরে চিৎকার করে নির্দেশ দেওয়া হতো, যা মধ্যস্থ ডেকহ্যান্ডদের মাধ্যমে পৌঁছত। এই ধরনের যোগাযোগে ভুল বোঝাবুঝির আশঙ্কা ছিল, কারণ উনিশ শতকে যুক্তরাষ্ট্রের বাণিজ্যিক জাহাজগুলোতে বিভিন্ন জাতির লোক নিয়োজিত থাকত।   উদ্ধৃতি ও টীকা    তথ্যসূত্র   Smith, Chrysti M., Verbivore's Feast: A Banquet of Word & Phrase Origins, Farcountry Press, 2003  Kirkpatrick, E. M., Schwarz, C. M., The Wordsworth Dictionary of Idioms, Wordsworth Editions, 1993  Fergusson, Rosalind, Partridge, Eric, Beale, Paul, Shorter Slang Dictionary: From the Work of Eric Partridge and Paul Beale, Routledge, 1994  Kitching, G. N., Wittgenstein and Society: Essays in Conceptual Puzzlement, Ashgate Publishing, Ltd., 2003  Urdang, Laurence, The Oxford Thesaurus: An A-Z Dictionary of Synonyms, Clarendon Press, 1991  Barnhart, Robert K., Steinmetz, Sol, The Barnhart Dictionary of Etymology, H.W. Wilson Co., 1988  Day, Thomas Fleming, Rudder, Fawcett Publications, 1958   The Chambers Dictionary, Edinburgh, Allied Publishers, 2007  বিষয়শ্রেণী:ইংরেজি ভাষার বাগধারা বিষয়শ্রেণী:তথ্য
অরিয়ান হোশোল নিলান (; জন্ম: ১০ সেপ্টেম্বর ১৯৯০; অরিয়ান নিলান নামে সুপরিচিত) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং নরওয়ে জাতীয় দলের হয়ে গোলরক্ষক হিসেবে খেলেন।  ২০০৮ সালে, নিলান নরওয়ে অনূর্ধ্ব-১৮ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত নরওয়ের বয়সভিত্তিক দলের হয়ে খেলার পর, তিনি ২০১৩ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৪৮ ম্যাচে অংশগ্রহণ করেছেন।   প্রারম্ভিক জীবন  অরিয়ান হোশোল নিলান ১৯৯০ সালের ১০ই সেপ্টেম্বর তারিখে নরওয়ের ভোলদায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  নিলান নরওয়ে অনূর্ধ্ব-১৮ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। নরওয়ের বয়সভিত্তিক দলের হয়ে তিনি প্রায় ৩ বছরে ১০ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল নরওয়ে  ২০১৩  ১  ০ ২০১৪  ৯  ০ ২০১৫  ৯  ০ ২০১৬  ৪  ০ ২০১৭  ২  ০ ২০১৮  ২  ০ ২০১৯  ১  ০ ২০২১  ৫  ০ ২০২২  ৯  ০ ২০২৩  ৬  ০ সর্বমোট  ৪৮  ০   তথ্যসূত্র    বহিঃসংযোগ                      বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:নরওয়েজীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:নরওয়ের আন্তর্জাতিক যুব ফুটবলার বিষয়শ্রেণী:নরওয়ের আন্তর্জাতিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব ইঙ্গলস্টাট ০৪-এর খেলোয়াড় বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:নরওয়ের অনূর্ধ্ব-২১ আন্তর্জাতিক ফুটবলার
মুসিকেয়ারস কোভিড-১৯ ত্রাণ তহবিল ২০২০ সালের মার্চ মাসে কোভিড-১৯ এর বৈশ্বিক মহামারি এর  সময়ে, মহামারির ফলে চাকরি হারানো সঙ্গীত শিল্পে পেশাদারদের ত্রাণ প্রদানের জন্য প্রতিষ্ঠিত হয়েছিল।  মুসিকেয়ারস এবং দ্য রেকর্ডিং এ্যকাডেমি উভয়েই ১ মিলিয়ন মার্কিন ডলার দান করার মাধ্যমে এর সূচনা ঘটে৷ এক মাস পরে, ২০২০ সালের এপ্রিলে, তহবিল শেষ হয়ে গিয়েছিল। মুসিকেয়ারস পরবর্তীতে আমাজন মিউজিক, ফেসবুক, সিরিয়াস এক্সএম, প্যানডোরা রেডিও, টাইডাল, স্পটিফাই, এবং ইউটিউব মিউজিকইত্যাদি থেকে আরো অনুদান পায়।  এই তহবিল থেকে ত্রাণ লাভের জন্য আবেদনকারীদের সঙ্গীত শিল্পে তিন বছরের অভিজ্ঞতা প্রদর্শন করতে হয়। এছাড়াও তাদেরকে একটি জীবনী এবং বাতিল হওয়া অনুষ্ঠানগুলোতে তাদের জড়িত থাকার প্রমাণ প্রদর্শন করতে হয়। আবেদনকারীদের সর্বোচ্চ ১০০০ মার্কিন ডলার চাওয়ার অনুরোধ করতে পারে।   সঙ্গীতশিল্পীরা সরাসরি অনুদান, গান, পরিবেশনা এবং অংশীদারিত্বের মাধ্যমে এই তহবিলে অবদান রেখেছেন। অবদানকারীদের মধ্যে রয়েছে জোশ টিলম্যান, ডার্টি প্রজেক্টরস্, আমান্ডা শায়ার্স, জেসন ইসবেল, ব্যান্ডসিনটাউন, ট্রয়ে সিভান, অ্যালিসিয়া কি, ব্লেক শেলটন এবং ইয়োশিকি। ২০২০ সালের মার্চ মাসে সেলেনা গোমেজ ঘোষণা করেন যে তার গান "ডান্স এগেইন" থেকে আয়ের একটি অংশ এই তহবিলে জমা দিবেন।   তথ্যসূত্র    বহিঃসংযোগ আনুষ্ঠানিক ওয়েবসাইট  বিষয়শ্রেণী:কোভিড-১৯ বিষয়শ্রেণী:তহবিল সংগ্রহ
কাটেরি আম্মান ( ), সংক্ষেপে কাটেরি নামেও পরিচিত, একজন তামিল দেবী। তাঁর উপাসনার উৎপত্তি দ্রাবিড় লোকধর্মে, যেটিকে পরে হিন্দুধর্মের অধীনে শ্রেণীবদ্ধ করা হয়।  তামিলনাড়ুতে, তাঁকে প্রায়শই পার্বতীর রূপ হিসাবে বিবেচনা করা হয়, যিনি একটি প্রদত্ত শহরের একজন অভিভাবক দেবতা হিসাবে কাজ করেন। তাঁর অনুগামীদের মধ্যে কেউ কেউ তাঁকে মহাদেবীর রূপ বলেও মনে করে, যাঁকে কলিযুগে ব্যাধি ধ্বংস করার দায়িত্ব দেওয়া হয়েছিল। দেবীকে প্রায়শই তাঁর স্বামী মুনিশ্বরনের সাথে চিত্রিত করা হয়।   কিংবদন্তি  তামিল লোককাহিনী অনুসারে, শিব একবার লক্ষ্য করেছিলেন তাঁর সহধর্মিণী পার্বতী, মাঝরাতে তাঁদের বিছানা ছেড়ে যান এবং সূর্যোদয়ের আগে ফিরে আসেন। তিনি এই বিষয়ে পার্বতীকে জিজ্ঞাসা করলে, পার্বতী হতবাক হয়ে তাঁকে জানিয়েছিলেন যে তিনি সারারাত তাঁর পাশেই ছিলেন। যখন শিব এই ঘটনাটি আরও একবার দেখতে পেলেন, তিনি পার্বতীকে অনুসরণ করলেন। পার্বতী কৈলাস থেকে বেরিয়ে একটি বনে গেলেন এবং দেখা গেল যে তিনি কালীর ভয়ঙ্কর রূপ ধারণ করেছেন। তিনি মৃতদেহ খনন করে বার করেছেন, তাদের গ্রাস করার অভিপ্রায়ে। তাঁকে থামানোর জন্য দৃঢ় সংকল্প করে, শিব বনের পথে একটি গর্ত খনন করেন। যখন কালী গর্তের মধ্যে পড়ে গিয়ে শিবকে দেখেন, তখন তিনি নিজের কর্মের জন্য অনুশোচনা করেছিলেন এবং শিবকে প্রতিশ্রুতি দিয়েছিলেন যে তিনি এই অসুস্থ সাধনা শেষ করবেন। তিনি শিবকে আরও বলেছিলেন যে তিনি নিজের ভয়ানক রূপটি গর্তের মধ্যে রেখে যাবেন এবং একজন কর্তব্যপরায়ণ স্ত্রী হিসাবে তাঁর কাছে ফিরে আসবেন। যে শক্তিটি রেখে যাওয়া হয়েছিল তা তাঁর কাটেরি আম্মানের রূপ হয়ে উঠবে, যিনি একজন পরোপকারী দেবী, যিনি ব্যাধি ধ্বংস করেন এবং তাঁর অনুগামীদের রক্ষা করেন।  যাইহোক, কিছু সম্প্রদায়ের লোককাহিনী অনুসারে দেবীকে কখনও কখনও অমঙ্গলকারী হিসেবেও চিহ্নিত করা হয়। দলিত লোককাহিনী অনুসারে, উদাহরণস্বরূপ, কাটেরি আম্মানের উৎপত্তি শিবের দেওয়া একটি অভিশাপ থেকে। অভিশাপের কারণে তিনি বনের মধ্যে ঘুরে বেড়াতেন এবং তাঁকে পূজা না করা হলে গর্ভবতী মহিলাদের শিকার করতেন। এই কারণে কাটেরি আম্মানকে হিংস্র এবং জাদুকরী হিসাবেও চিত্রিত করা হয়েছে, তিনি রক্ত এবং আধ্যাত্মিক অধিকার জড়িত আচারের সাথে যুক্ত। তাঁকে এমন একটি সত্তা হিসেবে চিত্রিত করা হয়েছে, যিনি সন্তুষ্ট হলে শিশুদের রক্ষা করেন এবং অসন্তুষ্ট হলে তাদের শ্বাসরোধ করেন।   মূর্তির ধরণ  কাটেরি আম্মানকে প্রায়ই অনেক রূপে দেখানো হয়। তাঁর ত্বকের রঙ হয় গাঢ় নীল বা কালো। তিনি হয় অরুভল (মাচেতে), বাটি, ত্রিশূল বা পদ্মের মধ্যে একটি ধারণ করেন অথবা এই সমস্ত কিছু একসাথেই তাঁর চার-বাহুতে ধরে থাকেন।   পূজা  কাটেরি আম্মানকে দক্ষিণ ভারত এবং শ্রীলঙ্কার গ্রামে দলিত সম্প্রদায়ের মানুষজন পূজা করে। এছাড়াও ত্রিনিদাদ, গায়ানা, জ্যামাইকা, মরিশাস এবং দক্ষিণ আফ্রিকা সহ অন্যান্য স্থানে তামিল প্রবাসীরা তাঁকে শ্রদ্ধা করে। তাঁর নৈবেদ্যগুলির মধ্যে রয়েছে নিম পাতা, কাগজি লেবু এবং লাল ফুল। তাঁর উপাসকেরা অনেক সময় মুরগি এবং শূকর বলি দেয়। তাঁকে কুলদেবী হিসাবে বিবেচনা করা হয়।   তথ্যসূত্র   বিষয়শ্রেণী:হিন্দু দেবী